钦定古今图书集成/理学汇编/学行典/第208卷 > 梁𬭎 吕亨宁
## 钦定古今图书集成/理学汇编/学行典/第208卷 > 梁𬭎 吕亨宁

按《宁波府志》：“梁𬭎，字韵宝，事亲能察色，先意承志。母
卒，葬祭竭情，寝食必与父俱。谓其昆弟曰：‘有父孑处，
而子安于室者哉？岁辛卯，偕父入郡城，父得寒疾，寖
剧，𬭎衣不解带弥月。每市药问医，所过庙必叩首祈
祷，愿以身代。号跪致诚，医为动色，父乃获全，而𬭎之
精力瘦矣。抱疾侍父归，值兄又病，因𬭎日咨求疗祷’”，
反似己非，重痾者，匝旬而溘逝。所藏止父书，其内之
簪珥，咸为公家罄苦心阴剂，至是家人始识焉。同时
有吕亨宁者，字伯清，同产四人，友于无闲。叔疾，图所
以生，其兄为文告诸幽冥，愿以身代。已而叔瘳，己忽
病羸，惚惚三载。一日，梦青衣者促之行，曰：“汝已许之
矣。”遂没。人皆哀之。